Diari Oficial de la Generalitat Valenciana


Sumari del DOGV 3086, del 25-09-1997 (1997/9860)

Bases per a la provisió de tres places de caporal i tres de policia local.
--------------------------------------------------------------------------

### Dades del document

Número de DOGV
:   3086

Data del DOGV
:   25-09-1997

Secció del DOGV
:   AUTORITATS I PERSONAL - OFERTES D'OCUPACIÓ PÚBLICA, OPOSICIONS I CONCURSOS

Número del document
:   1997/9860


Data del document
:   25-09-1997

Organisme emissor
:   Ajuntament de Sant Vicent del Raspeig

Tipus de document
:   Anunci

Descriptors 

:   * Sant Vicent del Raspeig
    * administració local
    * policia
    * concurs administratiu

Ajuntament de Sant Vicent del Raspeig . Bases per a la provisió de tres places de caporal i tres de policia local.  
Convocatòria  
Bases per a la provisió en propietat de tres places de caporals i tres de policia del cos de policia local de Sant Vicent del Raspeig, vacants a la plantilla de l'Ajuntament.   
Bases comunes de les convocatòries  
1. Objecte de la convocatòria  
Les presents bases regeixen les convocatòries de proves selectives per a cobrir en propietat les places les característiques i forma de provisió de les quals a continuació s'especifiquen:  
Nre. denominació torn sistema   
places de selecció  
 3 caporal promoció interna concurs oposició  
 2 policia lliure oposició  
 1 policia mobilitat concurs  
Aquestes places vacants a la plantilla de personal i dotades pressupostàriament, pertanyen al grup D, escala d'administració especial, subescales serveis especials, classe policia local i estan enquadrades en l'escala bàsica del cos de policia local de Sant Vicent, en les seues categories respectives de caporal i policia.  
En la convocatòria de caporals, les places no cobertes pel torn de promoció interna passaran al torn de mobilitat entre els caporals de les policies locals de la Comunitat Valenciana, en aquest cas s'efectuarà la corresponent convocatòria en el termini de dos mesos.  
En la convocatòria de guàrdies, si la plaça convocada per concurs de mobilitat quedara deserta, acreixerà el torn lliure. El mateix ocorrerà en el cas de les places de caporal que es cobrisquen per promoció interna.  
Les funcions dels que resulten nomenats, tant en el torn lliure com en el de mobilitat, seran les pròpies de la policia local, amb expressa inclusió de faenes de conducció de vehicles oficials, dels que corresponen als permisos de conducció exigits en aquesta convocatòria.  
2. Condicions dels aspirants  
Per a ser admesos a la realització de les proves selectives, els aspirants hauran de reunir els requisits que s'indiquen en les bases específiques de cada plaça.  
3. Presentació d'instàncies i documentació annexa  
3.1. Les instàncies per a prendre part en aquesta convocatòria es dirigiran al Sr. alcalde president d'aquest Ajuntament, i es podrà utilitzar la instància model que facilitarà l'oficina d'informació municipal. Les instàncies es presentaran al Registre General o en la forma que determina l'article 38.4 de la Llei de la Llei 30/1992, de Règim Jurídic de les Administracions Públiques i del Procediment Administratiu Comú, durant el termini de 20 dies naturals, a partir del següent de la publicació de l'extracte d'aquesta convocatòria en el Boletín Oficial del Estado.  
En les instàncies per a prendre part en aquesta convocatòria, els aspirants hauran de manifestar que reuneixen tots i cada un dels requisits exigits en aquestes bases i que es comprometen a prestar el preceptiu jurament o promesa, amb indicació, a més a més, del torn per al qual concorren.  
3.2. A les instàncies s'acompanyarà:  
a) Justificant d'haver ingressat a la Caixa Municipal, mitjançant ingrés bancari o resguard d'abonament, si s'escau, per gir postal o telegràfic, els drets d'examen, que es fixen en mil pessetes. Els citats drets d'examen només seran tornats als qui no siguen admesos al procediment selectiu, per falta d'algun dels requisits exigits per a prendre part en aquest. No s'exigiran drets d'examen en el cas de participar en el concurs de mèrits per a mobilitat, ni a les places de caporal per promoció interna.  
b) Aquells que opten pel torn de mobilitat a la plaça de policia i a les tres places de caporals per promoció interna, hauran de presentar la documentació acreditativa dels mèrits al·legats, mitjançant original d'aquesta o còpia compulsada. Aquesta documentació haurà d'acompanyar-se a la instància en sobre tancat que podrà ser lacrat. No es tindrà en compte cap mèrit que no s'acredite en aqueix moment.   
4. Admissió d'aspirants  
Expirat el termini de presentació d'instàncies, mitjançant resolució de l'Alcaldia, s'aprovarà la llista d'aspirants admesos i exclosos de les distintes convocatòries. Aquesta resolució es publicarà en el Butlletí Oficial de la Província i en el tauler d'anuncis de l'Ajuntament, i es concedirà un termini de 10 dies per a l'esmena de defectes pels aspirants exclosos. No obstant això, els errors de fet podran reparar-se en qualsevol moment, d'ofici o a petició de l'interessat.  
Transcorregut dit termini, sense que es formule cap reclamació, s'entendran definitives aquestes llistes, i es resoldran per l'alcaldia les reclamacions presentades.  
En la resolució per la qual s'aproven les llistes definitives, es determinarà el lloc, data i hora de la primera prova.  
5. Tribunal Qualificador  
El Tribunal Qualificador estarà compost pels següents membres, tots ells amb veu i vot, excepte el secretari que només tindrà veu:  
- President: l'alcalde de l'Ajuntament o regidor en qui delegue.  
- Secretari: el TAG responsable de personal o funcionari en qui delegue.  
- Vocals:  
· Un representant del professorat oficial designat per l'Institut Valencià de Seguretat Pública.  
· Un representant de l'Administració de la Generalitat Valenciana.  
· El cap del Cos de la Policia Local de la corporació convocant, i si hi manca, un funcionari de la corporació d'igual o superior categoria a la plaça convocada.  
· Dos representants dels treballadors, designats per l'Ajuntament a proposta de la Junta de Personal.  
La designació dels membres del Tribunal inclourà la dels respectius suplents, i es farà pública junt a la llista d'admesos i exclosos.  
La corporació sol·licitarà dels òrgans corresponents la designació dels seus respectius representants, que haurà d'efectuar-se en el termini dels 20 dies següents al de la recepció de la sol·licitud.  
Els vocals del Tribunal posseiran igual o superior titulació acadèmica que l'exigida per als llocs de treball oferits.  
El Tribunal no podrà constituir-se ni actuar sense l'assistència, com a mínim, de la meitat més un dels seus membres, titulars o suplents.  
El Tribunal podrà disposar la incorporació d'assessors especialistes a les seues sessions.  
Els membres del Tribunal podran ser recusats pels aspirants de conformitat amb allò que s'ha previst en l'article 28 i 29 de la vigent Llei de Procediment Administratiu (Llei 30/1992).  
Als efectes d'allò que s'ha disposat en l'annex IV del Reial Decret 236/1988, de 4 de març, el Tribunal que actue en aquestes proves selectives tindrà la categoria quarta de les incloses en aquell, tant pel que fa a les assistències dels membres del Tribunal com dels seus assessors i col·laboradors.  
6. Començament i desenvolupament de les proves  
Els aspirants seran convocats en crida única, excepte els casos de força major degudament justificats i apreciats lliurement pel Tribunal. La no-presentació d'un aspirant, en el moment de ser cridat a qualsevol dels exercicis obligatoris, determinarà automàticament el decaïment del seu dret a participar en el mateix exercici i en els successius, per la qual cosa quedarà exclòs del procediment selectiu.  
L'ordre d'actuació dels aspirants en aquells exercicis que no puguen realitzar-se conjuntament, es determinarà mitjançant sorteig previ.  
El Tribunal podrà requerir en qualsevol moment als aspirants que acrediten la seua identitat, i per tant hauran d'anar proveïts del document nacional d'identitat.  
Una vegada començades les proves no serà obligatòria la publicació dels successius anuncis de celebració de la resta d'exercicis en el Butlletí Oficial de la Província. Aquests anuncis hauran de fer-se públics pel Tribunal al tauler d'edictes de l'Ajuntament, amb 12 hores d'antelació del començament d'aquestes, si es tracta del mateix exercici, o de 72, si es tracta d'un nou exercici.  
7. Relació d'aprovats  
El Tribunal no podrà aprovar ni declarar que ha superat aquest procediment selectiu un nombre d'aspirants superior al de places convocades, a les quals es podran addicionar les vacants produïdes conforme a la base primera.  
Acabada la qualificació, el tribunal publicarà la relació d'aprovats per ordre de puntuació i l'elevarà a l'Ajuntament perquè, prèvia presentació pels interessats de la preceptiva documentació, atorgue els corresponents nomenaments de funcionaris en pràctiques.  
Prèviament a la realització de les proves selectives per torn lliure, s'haurà realitzat i resolt el concurs corresponent al torn de mobilitat.  
Els aspirants que es declaren aprovats pel Tribunal, tant per al torn lliure com per al de mobilitat, hauran de sotmetre's a un reconeixement mèdic en un centre autoritzat a l'efecte, per a la qual cosa, disposaran de deu dies hàbils. En el certificat que s'expedesca haurà de constar expressament que el reconeixement s'ha realitzat d'acord amb el barem que apareix en l'annex I, i hauran d'aportar els resultats de les distintes proves. Les despeses que ocasionen aquestes proves seran per compte de l'interessat.  
La no-superació del reconeixement mèdic en els termes establits determinarà la impossibilitat que l'aspirant siga nomenat funcionari en pràctiques, la qual cosa significarà l'eliminació del procés selectiu efectuat.  
8. Curs selectiu. Torn lliure i promoció interna  
Finalitzades les proves selectives, el Tribunal farà pública la relació d'aspirants aprovats, si n'hi ha, per ordre de puntuació aconseguida, i elevarà aquesta relació a l'Ajuntament, conjuntament amb l'acta de l'última sessió.  
Prèvia presentació de la documentació exigida, els aspirants proposats corresponents al torn lliure i de promoció interna, s'incorporaran A l'Institut Valencià de Seguretat Pública per a realitzar el curs teoricopràctic.  
Durant la realització del curs teoricopràctic, els aspirants seran nomenats per la corporació funcionaris en pràctiques, i percebran les retribucions que els corresponguen.  
9. Incidències  
El Tribunal queda autoritzat per a resoldre els dubtes que es presenten, interpretar les bases d'aquesta convocatòria i prendre els acords necessaris per al bon ordre del procés selectiu. En allò no previst en les presents bases, serà d'aplicació el Reial Decret Legislatiu 781/1986, de 18 d'abril; Llei 7/1985, de 2 d'abril; Decret 69/1986, de 2 de juny; Llei 2/1990, de 4 d'abril, de Coordinació de Policies Locals de la Comunitat Valencià i normes de desenvolupament.  
10. Recursos  
Contra les presents bases i quants actes administratius definitius se'n deriven, els interessats podran interposar els oportuns recursos en els casos i en la forma establits en la Llei 30/1992, de Règim Jurídic de les Administracions Públiques i del Procediment Administratiu Comú.  
11. Publicació  
Les presents bases es publicaran en el BOP i en el DOGV i l'anunci de la convocatòria, en extracte, en el BOE.  
Bases especifiques per a cobrir tres places   
de caporal per promoció interna  
1. Condicions dels aspirants  
Per a ser admesos a la realització de les proves selectives, els aspirants hauran de reunir els següents requisits en la data en què acabe el termini de presentació d'instàncies:  
a) Ser funcionari de carrera, integrat en la subescala de serveis especials, escala bàsica, categoria policia de l'Ajuntament de Sant Vicent del Raspeig.  
b) Haver romàs, almenys, dos anys com a funcionari de carrera en la categoria de policia.  
c) No patir malaltia ni defecte físic que li impedesca el normal exercici de les funcions pròpies de l'escala i categoria a què aspira.  
d) No trobar-se suspés en firme, ni inhabilitat per a l'exercici de funcions públiques.  
e) Estar en possessió dels permisos de conducció de vehicles de les classes A-2 i B-2 o equivalents.  
f) Estar en possessió del títol de Graduat Escolar o equivalent.  
2. Procediment de selecció. Concurs oposició  
2.1. Fase prèvia  
Abans de donar començament a les proves de coneixement del temari es practicarà un exercici o prova psicotècnica aptitudinal i de personalitat. Serà requisit indispensable per a poder concórrer a les proves psicotècniques, la prèvia presentació d'un certificat mèdic expedit pel facultatiu competent, mitjançant el qual es determine que l'aspirant supera el reconeixement mèdic que figura en l'annex I. Tant l'exercici psicotècnic com el reconeixement mèdic seran eliminatoris, amb la qualificació apta o no apta, i s'ajustaran al barem establit en l'annex corresponent d'aquestes bases.  
2.2. Fase d'oposició  
Constarà dels següents exercicis:  
Primer exercici. De caràcter obligatori  
Consistirà a superar les proves d'aptitud física que posen de manifest la capacitat per a l'acompliment del lloc de treball, amb el contingut i marques que s'especifiquen en l'annex corresponent d'aquestes bases.  
Segon exercici. De caràcter obligatori  
Exposició per escrit de dos temes elegits per sorteig que en cap cas podran correspondre al mateix grup de matèria i relacionats amb els epígrafs del programa-temari que consta en el corresponent annex, en un temps màxim de dues hores i trenta minuts. Dits temes seran llegits en sessió pública davant el Tribunal, que podrà formular les preguntes o aclariments que sobre aquests considere oportuns. Es valorarà la claredat d'idees, la facilitat d'expressió verbal i el coneixement sobre els temes exposats.  
La qualificació d'aquest exercici serà de 0 a 10 punts, i s'haurà d'obtenir un mínim de 5 punts per a superar-lo.  
Tercer exercici. De caràcter obligatori  
Consistirà a contestar un qüestionari de 50 preguntes amb respostes alternatives, sobre coneixements policíacs inclosos en el temari. La durada d'aquest exercici serà d'1 hora.  
En tot cas, la qualificació d'aquest exercici serà de 0 a 10 punts, i s'hauran d'obtenir-se un mínim de 5 punts per a superar-lo.  
Quart exercici. De caràcter obligatori  
Consistirà en la resolució d'un supòsit pràctic sobre organització, intervenció, policial, elaboració d'atestat, intervenció en concurrència simultània d'emergències i altres relacionats amb la funció a desenvolupar. La durada d'aquest exercici serà d'1 hora i trenta minuts.  
La qualificació d'aquest exercici serà de 0 a 10 punts, i seran eliminats els aspirants que no aconseguesquen una puntuació mínima de 5 punts.  
Cinqué exercici. De caràcter obligatori i no eliminatori  
Consistent a traduir del valencià al castellà i viceversa un text proposat pel Tribunal. La durada d'aquest exercici serà d'una hora com a màxim.  
Aquest exercici es qualificarà de 0 a 2 punts.  
3.3. Fase de concurs  
Finalitzada la fase d'oposició, es valoraran els mèrits aportats pels aspirants que hagen superat aquesta, d'acord amb el barem de mèrits inclòs en l'annex corresponent d'aquestes bases, i que s'aplicarà, igualment, als aspirants que concorren a la plaça de policia per torn de mobilitat.  
La puntuació obtinguda en la fase de concurs se sumarà a l'obtinguda en la fase d'oposició.  
3. Presentació de documents  
Els aspirants que tinguen la condició de funcionaris de carrera quedaran exempts de justificar documentalment les condicions generals que ja hagueren sigut acreditades per a obtenir el seu anterior nomenament. En tot cas, hauran de presentar original o fotocòpia compulsada del seu nomenament com a funcionaris de carrera i el títol acadèmic exigit, en el termini de 20 dies des que es faça pública la relació d'aspirants aprovats.   
Els qui dins del termini indicat, i excepte cas de força major, no presentaren la documentació, no podran ser nomenats funcionaris, i s'invalidarà l'actuació de l'interessat i la nul·litat subsegüent dels actes del Tribunal respecte a aquest, sense perjudici de la responsabilitat en què pogueren haver incorregut per falsedat en la seua instància. En el supòsit que l'aspirant siga exclòs per no presentar la documentació, o per falsedat d'aquesta, el Tribunal podrà proposar la inclusió en la llista d'admesos el mateix nombre que el d'exclosos per les anteriors causes.  
4. Nomenament  
Superat el curs teoricopràctic, l'IVASP formularà una proposta de nomenament a l'Ajuntament. Els aspirants que no superen el curs teoricopràctic podran incorporar-se al curs immediatament posterior. No obstant això, cessaran com a funcionaris en pràctiques, i podran ser nomenats de nou quan s'incorporen al següent curs. Si no superen aquest segon, quedaran definitivament decaiguts en el seu dret de reserva de plaça.  
Els aspirants que superen el curs teoricopràctic, prèvia presentació de la documentació exigida, seran nomenats funcionaris de carrera, i hauran de prendre possessió del càrrec en el termini de 30 dies a comptar des de l'endemà d'aquell en què els siga notificat el nomenament.  
Annex I  
Contingut del reconeixement mèdic  
El contingut del reconeixement mèdic, d'acord amb allò que s'ha establit en l'Ordre de 5 de desembre de 1994, és el següent:  
1. Obesitat o primesa manifesta que dificulten o incapaciten per a l'acompliment del lloc de treball.  
2. Ull i visió  
2.1. Agudesa visual amb correcció o sense del 75% de la taula de mesurament.  
2.2. Hemianòpsia completa i absoluta.  
3. Oïda i audició  
Agudesa auditiva que supose pèrdua entre 3.000 i 4.000 hertzs a 35 decibels o 6.000 hertzs a 45 decibels.  
4. Aparell locomotor  
Qualsevol patologia òssia d'extremitats que produesquen retraccions o limitacions funcionals de causa muscular o articular.  
5. Aparell cardiovascular  
Hipertensió arterial mal controlada, i no haurà de sobrepassar les xifres en repòs i amb repetició de 170 mn/hg en pressió sistòlica i els 95 mn/hg en pressió diastòlica.  
Varices ulceroses. Tromboflebitis. Insuficiències cardíaques severes. Hipertròfia ventricular esquerra descompensada. Infart de repetició.  
6. Aparell respiratori  
La bronquiopatia crònica obstructiva. El neumotòrax espontani (en més d'una ocasió).  
7. Sistema nerviós  
Epilèpsia, alcoholisme i toxicomania.  
8. Pell i faneres  
Cicatrius que produesquen limitacions funcionals.  
9. Uns altres processos patològics  
Malalties immunològiques sistemàtiques.   
Intoxicacions cròniques. Hemopaties greus.  
Annex II  
Proves psicotècniques  
El contingut de les proves psicotècniques, d'acord amb allò que s'ha establit en l'Ordre de 5 de desembre de 1994, és el següent:  
2. Barem d'aplicació per al reconeixement psicotècnic  
Descripció dels factors a valorar en el procés de selecció:  
I. Aptituds mentals:  
Raonament verbal: com el seu nom indica, constitueix una mesura de l'aptitud per a comprendre conceptes, expressats a través de la paraula. Aprecia més la capacitat per a abstraure, generalitzar i pensar de manera constructiva. Constitueix un valuós índex del nivell ocupacional a què un subjecte pot aspirar, ja que en moltes faenes hi ha relació positiva entre el nivell de responsabilitat que tenen assignat i el grau de profunditat amb què han de ser compreses les idees expressades verbalment.  
Raonament abstracte: intenta apreciar l'agilitat mental amb formes no verbals, ja que l'habilitat per a raonar amb paraules no és idèntica a l'habilitat per a raonar amb figures, el test raonament abstracte no substitueix adequadament el raonament verbal, però pot servir com a element de confrontació.  
Rapidesa i precisió perceptiva: és una anàlisi ràpida de situacions complexes, ideada per a avaluar la rapidesa de respostes en faenes de tipus perceptiu.  
Atenció i resistència a la fatiga: és una prova que exigeix una gran concentració i resistència a la monotonia. En conseqüència aquest instrument pot apreciar l'aptitud o capacitat per a concentrar-se en faenes la principal característica de les quals és la rapidesa perceptiva, junt amb l'atenció continuada.  
Agilitat mental: capacitat per a comprendre situacions, les relacions que existeixen entre aquestes, poder captar les estructures d'aquestes relacions i tenir un mètode sistemàtic de raonament.  
Memòria visual: capacitat per a recordar situacions a través del sentit de la vista.  
II. Personalitat.  
Sentit de la disciplina i de l'autoritat: conformitat davant les normes i demandes dels seus superiors. Persona que sol ser sòbria i digna de confiança, així com dominada pel sentit del deure; perseverant, responsable i organitzada.  
Sentit de la iniciativa: persona no inhibida, disposada a intentar noves coses, pot suportar sense fatiga les vicissituds del tracte amb la gent i les situacions emocionals aclaparadores.  
Seguretat en si mateix. Fermesa personal: capacitat pràctica i realista. La confiança en si mateix i la seua capacitat per a tractar amb coses és madura i poc ansiosa; és flexible i segura.  
Desenvolupament de conductes cooperatives. Capacitat d'integració en el grup. Grau en què les persones s'ajuden entre si i es mostren amables i cooperatives amb els companys. Persona adaptable, animosa, interessada pels altres. Bona col·laboradora amb el treball del grup.  
Autocontrol dels impulsos i emocions: persona amb molt de control de les seues emocions i de la seua conducta en general. Acurada i oberta a allò social. Evidencia el que comunament es coneix com respecte a si mateix, té en compte la reputació social.  
Serenitat: persona assossegada, relaxada i tranquil·la.  
Capacitat empàtica i de maneig de la relació interpersonal: persona socialment desimbolta, no inhibida, amb bona capacitat per a aconseguir i mantenir contactes personals.  
Neutralitat efectiva en l'exercici professional: persona responsable i organitzada, les seues metes es troben dins de la normativa social. Fa el que socialment és correcte, seguint estrictament les normes; fent el que és acceptat i idoni.  
Capacitat d'automotivació: capacitat de sentir-se satisfet en el referent a la seua ocupació. Grau en què una persona es preocupa per la seua activitat i s'entrega a aquesta.  
III. Característiques del test aptitudinal. Puntuacions dècils.  
- Raonament verbal ........................ 3,5  
- Raonament abstracte.................... 3  
- Rapidesa i precisió perceptiva ......... 3,5  
- Atenció i resistència a la fatiga ...... 3,5  
- Agilitat mental.................................. 3  
- Memòria visual................................... 3,5  
IV. Característiques de la valoració actitudinal  
Per a l'avaluació de les proves actitudinals són factors preferents a tenir en compte, d'acord amb l'ordre d'importància que a continuació s'expressa, els següents:  
1. Autocontrol.  
2. Serenitat.  
3. Capacitat empàtica i maneig de les relacions interpersonals.  
4. Sentit de la disciplina i de l'autoritat.  
5. Desenvolupament de conductes corporatives i capacitat d'integració.  
6. Seguretat i fermesa personal.  
7. Sentit de la iniciativa.  
8. Neutralitat professional.  
9. Qualssevol altres d'anàloga significació als anteriorment esmentats.  
A més a més, haurà de realitzar-se una anàlisi global de l'estructura de la personalitat, i en cas de detectar-se alguna anomalia significativa per al desenvolupament de la funció policíaca, i si el tècnic i Tribunal ho consideren oportú abans de l'eliminació de l'opositor, aquestes proves hauran de contrastar-se mitjançant entrevista a càrrec del tècnic.  
La qualificació dels exercicis psicotècnics serà aptes o no aptes, i haurà de superar com a mínim l'aspirant, en el cas dels factors aptitudinals 4 dels 6 factors a avaluar, i aquest haurà de superar en tots els casos el factor d'agilitat mental.  
Annex III  
Proves físiques  
El contingut de les proves físiques, únicament per als aspirants que concorren per torn de promoció interna, d'acord amb allò que s'ha establit en l'Ordre de 5 de desembre de 1994, és el següent:  
Consistirà a superar proves d'aptitud física que posen de manifest la capacitat per a l'acompliment del lloc de treball i el contingut i marques mínimes del qual seran, almenys, les següents i segons el quadre d'edats:  
Barem d'edats masculí  
Quadre d'edats 1 2 3 4  
Fins 30 anys 4,20" 3,75m 60" 40 abdominals  
De 31 a 35 anys 4,50" 3,50m 1,10" 35 abdominals  
De 36 a 40 anys 5,30" 3,25m 1,30" 30 abdominals  
De 41 a 45 anys 1.500m 3,00m 1,30" 25 abdominals  
De 46 a 50 anys 1.300m 2,75m 1,40" 20 abdominals  
Més de 50 anys 1.200m 2,40m 1,55" 15 abdominals  
Barem d'edats femení  
Quadre d'edats 1 2 3 4  
Fins 30 anys 4,50" 3,10m 1,10" 35 abdominals  
De 31 a 35 anys 5,20" 2,90m 1,20" 30 abdominals  
De 36 a 40 anys 6,00" 2,70m 1,35" 25 abdominals  
De 41 a 45 anys 1.300m 2,50m 1,45" 20 abdominals  
De 46 a 50 anys 1.200m 2,30m 1,55" 15 abdominals  
Més de 50 anys 1.000m 2,10m 2,10" 12 abdominals  
Proves:  
1. Carrera de resistència 1.000 metres  
2. Salt de longitud amb carrera  
3. Natació 50 metres.  
4. Prova de resistència abdominal en un temps no superior als 90 segons, que ha de realitzar-se amb les següents condicions:  
a) Posició inicial: estés de sobines (boca dalt), amb les mans entrellaçades per darrere del cap i els genolls flexionat a 90º aproximadament.  
b) No hi ha cap punt de suport per als peus, ja que açò implicaria la posada en acció del recte anterior de la cuixa i psoas ilíac.  
c) En cada repetició, l'aspirant haurà de pujar el tronc fins a la vertical, i mantenir les mans entrellaçades darrere del cap i tornar a la posició inicial, encara que no serà necessari que la regió dorsal de l'esquena contacte amb el sòl en cada repetició.  
d) La velocitat d'execució no és important, per la qual cosa el temps serà raonablement ampli, sense excedir en cap cas els 90».  
e) Dins del temps per a la realització de la prova (90») l'aspirant podrà realitzar breus parades de recuperació.  
f) Es comptabilitzaran totes les repeticions correctes efectuades durant els 90» de la prova.  
La qualificació d'aquest exercici serà d'apte o no apte, i s'hauran de superar com a mínim tres de les proves per a ser declarat apte.  
- Quedaran exempts de la realització de les proves físiques aquells aspirants que hagueren realitzat amb anterioritat aquestes proves i es trobaren inclosos en el tram d'edats assenyalat en els anteriors barems d'edats.  
Annex IV  
Temari  
Grup primer. Dret Constitucional i Administratiu  
Tema 1. Organització política de l'Estat espanyol. Classe i forma d'Estat. Organització territorial de l'Estat. La Corona. Poder legislatiu. Poder executiu. Poder judicial. Relacions entre el govern i les Corts Generals.  
Tema 2. La Constitució espanyola. El sistema Constitucional. La Constitució Espanyola de 1978. Principis generals. El Tribunal Constitucional.  
Tema 3. Les Corts Generals. Les cambres. La Funció legislativa. L'Administració de Justícia.  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques, estatal, autonòmica i local.  
Tema 5. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de Justícia. Administració local. Economia i hisenda.  
Tema 6. Administració local. Caràcter natural de l'Administració local. L'Administració local com a instrument de descentralització. L'Administració local en la Constitució de 1978. Entitats que comprén l'Administració local.  
Tema 7. El Dret administratiu: fonts. La Llei, normes no parlamentàries equiparades a la llei. El Reglament, concepte i classes. El procediment administratiu.  
Grup segon. Règim local i policia  
Tema 8. El municipi, òrgans unipersonals de govern. L'alcalde. Els tinents d'alcalde. Els regidors.  
Tema 9. El municipi, òrgans col·legiats de govern. L'Ajuntament Ple. La Comissió de Govern. Òrgans consultius i participatius, les comissions informatives.  
Tema 10. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de forces i cossos. Policia governativa i judicial.  
Tema 11. La Policia local, conceptes previs. Missions i objectius. Estructura orgànica i funcional.  
Tema 12. El binomi policia local-ciutadà, conceptes previs. Relació i finalitat. Suports ètics. Normes d'actuació.  
Tema 13. Ordenament legislatiu de la policia local: Llei Orgànica de Forces i Cossos de Seguretat. Principis bàsics d'actuació. Disposicions estatutàries comunes. Règim disciplinari.  
Tema 14. Llei de la Generalitat Valenciana de Coordinació de Policies Locals de la Comunitat Valenciana. Disposicions generals de la coordinació de les policies locals. De l'estructura i organització. De la selecció, promoció i mobilitat. Dels drets i deures. L'Institut Valencià de Seguretat Pública.  
Grup tercer. Dret penal i policia administrativa  
Tema 15. El Codi Penal. Concepte de delicte i falta. Graus d'execució del delicte. Accions i omissions. Dol i imprudència. Autors, còmplices i encobridors.  
Tema 16. Classes de faltes. Contra els interessos generals de les poblacions, contra les persones, contra l'ordre públic i contra la propietat.  
Tema 17. Classes de delictes. Contra les persones, contra la llibertat i l'honestedat, i contra la propietat.  
Tema 18. Obligacions i competències dels ajuntaments. Les ordenances municipals. Els bans d'ajuntament.  
Tema 19. Ordenances municipals: concepte i classes. Infraccions. Potestat aplicadora de sancions, principals infraccions a bans i ordenances. Procediment aplicador de sancions.  
Grup quart. Trànsit i seguretat vial  
Tema 20. Text articulat de la Llei de Bases 18/89. Tipificació de les principals infraccions. Infraccions de trànsit que constitueixen delicte. Procediment aplicador de sancions. Competències municipals.  
Tema 21. Reglaments que puguen sorgir del desenvolupament de la Llei de Bases sobre Trànsit i Circulació de Vehicles a Motor i Seguretat Vial.  
Tema 22. El trànsit vial: introducció. Vies i vehicles i conductors. Les condicions tècniques del vehicle. Classes de transport.  
Tema 23. El transport: servei públic de viatgers i servei públic de mercaderies o mixtos. El servei privat, mercaderies perilloses. Condicions tècniques del vehicle de transports i uns altres requisits principals.  
Tema 24. Els accidents de trànsits: concepte i consideracions prèvies. Les seues causes. Classes i fases.  
Annex V  
Barem per a la valoració de mèrits  
1. Titulació acadèmica  
Fins a un màxim de 15 punts  
Es valoraran les titulacions acadèmiques acreditades pels concursants que siguen superiors a les exigides per a accedir a l'escala bàsica dels cossos de Policia Local de la Comunitat Valenciana, conforme a la següent escala:  
- Doctor ..................................................... 8 punts  
- Llicenciat o equivalent ......................... 6 punts  
- Diplomat universitari o equivalent ..... 5 punts  
- Batxillerat, Formació Professional de   
2n grau, accés a la Universitat per a   
majors de 25 anys o equivalent ............. 3 punts  
- Diplomat superior Criminologia ............ 4 punts  
- Títol de Criminologia (3 anys)............... 3 punts  
No es valoraran com a mèrit aquelles titulacions que figuraren com a requisit per a la provisió del lloc de treball, ni aquelles que foren imprescindibles per a la consecució d'unes altres de nivell superior. En la puntuació d'accés a la Universitat només es computaran una d'aquestes.  
2. Grau personal  
S'adjudicarà un màxim de 3 punts per la possessió d'un determinat grau personal consolidat dins de la carrera administrativa de la següent forma:  
a) Per posseir un grau personal superior al nivell del lloc sol·licitat: 3 punts.  
b) Per posseir un grau personal igual al nivell del lloc sol·licitat: 2 punts.  
c) Per posseir un grau personal inferior al nivell del lloc sol·licitat: 1 punt.  
3. Antiguitat.  
Fins a un màxim de 20 punts:  
- Per cada any d'antiguitat en la mateixa escala i categoria de la policia local o superior: 1,50 punts, fins a un màxim de 10 punts.  
- Per cada any d'antiguitat i categoria inferior de la policia local: 1 punt, fins a un màxim de 10 punts.  
- Per cada any d'antiguitat prestat en qualsevol administració pública: 0,50 punts per any complet, fins a un màxim de 10 punts.  
4. Uns altres mèrits  
Fins a un màxim de 15 punts.  
- Coneixement del valencià acreditat amb Certificat Oficial de la Junta Qualificadora de Coneixements del Valencià:  
- Coneixements Orals: ....................0,75 punts   
- Certificat de Grau Elemental...... 1,25 punts  
- Certificat de Grau Mitjà: ............ 2,50 punts  
- Certificat de Grau Superior......... 3,00 punts  
Coneixement d'un o més idiomes acreditats documentalment, mitjançant certificat expedit per facultat o escola oficial reconeguda 3 punts per cada un.  
5. Cursos organitzats per l'IVASP o organismes anàlegs  
- Fins a un màxim de 50 punts.  
- Per realització de cursos organitzats pel Ministeri De l'interior ( o uns altres Ministeris, relacionats amb la funció policíac i ajustats al següent barem), l'IVASP o organisme anàleg o en escoles de policia de les Corporacions Locals i reconeguts per l'IVASP, ajustats al següent barem:  
 Diploma Certificat Certif. aprof.  
Nombre d'hores d'assisténcia d'aprofitam. excel.lent  
De 20 a 50 h 0,5 1 2  
De 51 a 100 h 1 2 4  
De 101 a 150 h 2 3 6  
De 151 a 200 h 3 4 8  
De 201 a 250 h 4 5 10  
Més de 250 h 5 7 14  
- Quan es tracte de cursos de durada inferior a la mínima abans esmentada, la puntuació d'aquests vindrà donada per la suma del còmput d'hores i/o assistència d'aquests. En el cas d'haver impartit hores com a professor en els cursos. Es puntuaran amb el barem corresponent al Certificat d'Aprofitament.  
Els cursos bàsics de formació inicial i els cursos de capacitació no seran objecte de puntuació.  
Els cursos de dispensa en un grau del requisit de titulació es puntuaran com a cursos amb certificat d'aprofitament o d'aprofitament excel·lent segons els casos, no seran puntuables si ja es van tenir en compte a efectes de titulació acadèmica per a promoció interna.  
6. Tanmateix, es valoraran els coneixements en administració i gestió de recursos humans i informàtica. De la mateixa manera es valoraran els títols de Socorrista Aquàtic, Primers Auxilis, Curs de Submarinisme, Arts Marcials, Defensa Personal i uns altres, degudament acreditats i lliurement apreciats pel tribunal qualificador. Publicacions, conferències, seminaris, felicitacions, etc.  
La puntuació màxima total d'aquest apartat no podrà superar els 4 punts.  
7. Entrevista personal  
Es realitzarà davant el tribunal qualificador i es valorarà fins a un màxim de 9 punts amb el contingut i puntuació que s'assenyala:  
a) Coneixements del terme municipal, guia de carrers, organització i administració municipal i uns altres de particular interés per a la població local de l'ajuntament convocant, 3 punts.  
b) Valoració i comprovació de l'aptitud, eficàcia, iniciativa i experiència professional del concursant en activitats anteriors fins a un màxim de 6 punts.  
Només seran citats per a celebrar l'entrevista mitjançant la convocatòria corresponent i amb la menció expressa de les puntuacions aconseguides aquells aspirants la puntuació dels quals, sumats els mèrits amb el màxim possible de l'entrevista, aconseguisquen com a mínim 15 punts.  
Bases específiques per a cobrir tres places de policia local  
1. Condicions dels aspirants  
Per a ser admesos a la realització de les proves selectives, els aspirants hauran de reunir els següents requisits en la data en què acabe el termini de presentació d'instàncies:  
1.1. Per al torn lliure:  
a) Ser espanyol.  
b) Estar en possessió del títol de Graduat Escolar, Batxiller Elemental o equivalent, o complides les condicions per a obtenir-lo en la data que finalitze el termini de presentació d'instàncies; l'equivalència haurà de ser reconeguda com tal per l'administració competent en cada cas concret i degudament acreditat pels aspirants.  
c) No patir malaltia o defecte físic que impedesca l'acompliment de les corresponents funcions i tenir una estatura mínima d'1,65 metres per als homes i 1,60 per a les dones.  
d) Tenir complits 18 anys i no haver complit els 31 anys. Als sols efectes de l'edat màxima, es compensarà el límit amb els serveis prestats anteriorment a l'administració local, escala d'administració especial, subescala de serveis especials, classe policia local i els seus auxiliares.  
e) No haver sigut separat, mitjançant expedient disciplinari, del servei de l'Estat, de les comunitats autònomes, de les entitats locals o de qualsevol altra institució jurídica pública, ni trobar-se inhabilitat per a l'exercici de les funcions públiques.  
f) Posseir els permisos de conducció de vehicles A-2 i B-2 o equivalents.  
1.2. Per al torn de mobilitat  
a) Ser funcionari de carrera integrat en la subescala de serveis especials, policia local, de qualsevol dels municipis de la Comunitat Valenciana amb la categoria que es convoca.  
b) Haver romàs, almenys, dos anys com a funcionari de carrera en el lloc de treball des del qual es concursa.  
c) Que no falten menys de deu anys per a complir l'edat de jubilació forçosa.  
d) No patir malaltia ni cap defecte físic que li impedesca el normal exercici de les funcions pròpies de la seua escala i categoria, de conformitat amb el quadre d'exclusions mèdiques establit en les presents bases.  
e) No trobar-se suspés en ferm ni inhabilitat per a l'exercici de funcions públiques.  
f) Ser titular dels permisos de conducció de vehicles A-2 i B-2 o equivalents.  
g) Estar en possessió del títol de Graduat Escolar, Batxiller Elemental o equivalent, o en les condicions per a obtenir-lo en la data d'acabament del termini de presentació d'instàncies.  
2. Procediment de selecció: oposició torn lliure  
2.1. Fase prèvia  
Abans de donar començament a les proves de coneixement del temari es practicarà un exercici o prova psicotècnica aptitudinal i de personalitat. Serà requisit indispensable per a poder concórrer a les proves psicotècniques, la prèvia presentació d'un certificat mèdic expedit per facultatiu competent, mitjançant el qual es determine que l'aspirant supera el reconeixement mèdic que figura en l'annex I. Tant l'exercici psicotècnic com el reconeixement mèdic seran eliminatoris, amb la qualificació apte o no apte, i s'ajustaran al barem establit en l'annex corresponent d'aquestes bases.  
2.2. Fase d'oposició  
Constarà dels següents exercicis:  
Primer exercici. De caràcter obligatori  
Consistirà a superar les proves d'aptitud física que posen de manifest la capacitat per al compliment del lloc de treball, amb el contingut i marques que s'especifiquen en l'annex corresponent d'aquestes bases.  
Segon exercici. De caràcter obligatori  
Exposició per escrit, en un temps màxim de tres hores i quinze minuts, de quatre temes elegits per sorteig, un de cada un dels grups primer a quart, els dos inclusivament, que componen el temari que s'arreplega en annex a aquestes bases. Dits temes seran llegits en sessió pública davant el Tribunal, que podrà formular les preguntes o aclariments que sobre aquest jutge oportuns. Es valorarà la claredat d'idees, la facilitat d'expressió verbal i el coneixement sobre els temes exposats.  
La qualificació d'aquest exercici serà de 0 a 10 punts, i s'hauran d'obtenir un mínim de 5 punts per a superar-lo.  
Tercer exercici. De caràcter obligatori  
Consistirà en un test de cinquanta preguntes amb quatre respostes alternatives sobre els temes continguts en l'annex IV d'aquestes bases.  
En tot cas, la qualificació d'aquest exercici serà de 0 a 10 punts, i s'hauran d'obtenir un mínim de 5 punts per a superar-lo. Es descomptarà 0,10 punts per cada resposta errònia.  
Quart exercici. De caràcter obligatori  
Consistirà en la resolució d'un o diversos supòsits pràctics sobre intervenció policial, elaboració d'atestat, informe, etc.  
La qualificació d'aquest exercici serà de 0 a 10 punts, i s'haurà d'obtenir un mínim de 5 punts per a superar-lo.  
Cinqué exercici. De caràcter obligatori i no eliminatori  
Consistent a traduir del valencià al castellà i viceversa un text proposat pel Tribunal. La durada d'aquest exercici serà d'una hora com a màxim.   
Aquest exercici es qualificarà de 0 a 2 punts.  
3. Procediment de selecció. Torn de mobilitat  
El concurs per a cobrir la plaça per torn de mobilitat s'ajustarà a les següents normes:  
a) Els mèrits al·legats i qualssevol altres dades hauran d'estar referides a la data d'acabament del termini de presentació d'instàncies.  
b) Una vegada transcorregut el termini de presentació d'instàncies, aquestes seran vinculants per al peticionari i les destinacions adjudicades seran irrenunciables, excepte que abans de finalitzar el termini de presa de possessió s'haguera obtingut una altra destinació per convocatòria pública, en el cas del qual haurà de comunicar-se aquesta circumstància a l'ajuntament convocant de la plaça oferida i adjudicada.  
c) Abans de donar començament a la valoració dels mèrits aportats, es practicarà un exercici o prova psicotècnica aptitudinal i de personalitat. Serà requisit indispensable per a poder concórrer a les proves psicotècniques, la prèvia presentació d'un certificat mèdic expedit per facultatiu competent, mitjançant el qual es determine que l'aspirant supera el reconeixement mèdic que figura en l'annex I. Tant l'exercici psicotècnic com el reconeixement mèdic seran eliminatoris, amb la qualificació apta o no apta, i s'ajustaran als barems establits en els annexos d'aquestes bases.  
d) En qualsevol moment del procés d'adjudicació podrà demanar-se formalment dels interessats els aclariments, o, si s'escau, la documentació addicional que s'estime necessària per a la comprovació dels mèrits, requisits o dades al·legades, així com aquells altres que es consideren necessaris per a una correcta valoració.  
e) L'ordre de prioritat per a l'adjudicació de les places convocades estarà donat per la major puntuació total obtinguda a la vista dels mèrits al·legats. En cas d'empat, s'acudirà per a dirimir-lo a la major puntuació dels cursos realitzats. En cas de persistir l'empat s'acudirà a la data de naixement, i s'adjudicarà la plaça al sol·licitant de major edat.  
4. Presentació de documents  
Els aspirants proposats pel Tribunal hauran d'aportar davant la corporació, en el termini de 20 dies hàbils des que es faça pública la relació d'aspirants aprovats, els documents acreditatius de les condicions de capacitat i requisits exigits en les presents bases de convocatòria:  
· Certificat de naixement expedit pel registre civil corresponent o fotocòpia del DNI, degudament compulsada.  
· Original o fotocòpia compulsada del títol acadèmic exigible segons la corresponent convocatòria.  
· Declaració de no haver sigut separat mitjançant expedient disciplinari de qualsevol administració o ús públic, així com de no trobar-se inhabilitat penalment per a l'exercici de funcions públiques.  
· Fotocòpia compulsada dels permisos de conducció A-2 i B-2.  
Els aspirants que tingueren la condició de funcionaris de carrera quedaran exempts de justificar documentalment les condicions generals que ja hagueren sigut acreditades per a obtenir el seu anterior nomenament. En tot cas, hauran de presentar original o fotocòpia compulsada del seu nomenament com a funcionaris de carrera i el títol acadèmic exigit.  
Els qui dins del termini indicat, i excepte cas de força major, no presentaren la documentació, no podran ser nomenats funcionaris, i s'invalidarà l'actuació de l'interessat i la nul·litat subsegüent dels actes del Tribunal respecte a aquest, sense perjudici de la responsabilitat en què pogueren haver incorregut per falsedat en la seua instància.  
En el supòsit que l'aspirant siga exclòs per no presentar la documentació, o per falsedat d'aquesta, el Tribunal podrà proposar la inclusió en la llista d'admesos, el mateix nombre que el d'exclosos per les anteriors causes, sempre que hagen superat les proves selectives i pel mateix ordre que resulte d'aquelles.  
5. Nomenament  
5.1. Torn lliure  
Superat el curs teoricopràctic, l'IVASP formularà una proposta de nomenament a l'Alcaldia. Els aspirants que no superaren el curs teoricopràctic podran incorporar-se al curs immediatament posterior. No obstant això, cessaran com a funcionaris en pràctiques, i podran ser nomenats de nou quan s'incorporen al següent curs. Si no superen aquest segon, quedaran definitivament decaiguts en el seu dret de reserva de plaça.  
Els aspirants que superen el curs teoricopràctic, prèvia presentació de la documentació exigida, seran nomenats funcionaris de carrera, i hauran de prendre possessió del càrrec en el termini de 30 dies a comptar del següent a aquell en què els siga notificat el nomenament.  
5.2. Torn de mobilitat  
Presentada la documentació exigida i efectuat el nomenament com a policia local del cos de policia local de l'ajuntament de Sant Vicent del Raspeig, hauran de prendre possessió de la plaça en el termini d'un mes a partir del dia següent al del nomenament. El cessament en la corporació de què prové, haurà d'efectuar-se dins dels tres dies hàbils següents a la data del nomenament.  
El còmput del termini per al cessament s'iniciarà quan finalitzen els permisos o llicències que, si s'escau, hagen sigut concedides als interessats. El policia local que haja cursat la seua sol·licitud per al concurs de mobilitat, estarà obligat a donar trasllat per escrit de dits permisos o llicències a l'ajuntament convocant, i aquest podrà acordar la suspensió del gaudi d'aquests. L'Ajuntament de procedència del policia local podrà prorrogar el seu cessament en aquest, per necessitats del servei, per un període de temps no superior a 20 dies hàbils, i comunicar aquesta pròrroga a l'ajuntament convocant.  
Annex I  
Reconeixement mèdic  
El contingut de la prova de reconeixement mèdic, d'acord amb allò que s'ha establit en l'Ordre de 5 de desembre de 1994, és el següent:  
A. Torn lliure  
Quadre d'exclusions mèdiques  
1. Obesitat o primesa superior al 25% del pes ideal, calculat segons la fórmula PI=0'75 (talla en cm 150) + 50, en aquells aspirants amb complexió atlètica s'acceptarà un 40% d'excés de la solució resultant d'aplicar la fórmula anterior.  
2. Malalties o lesions agudes, actives en el moment del reconeixement, que puguen produir seqüeles capaces de dificultar o impedir el desenvolupament de les funcions pròpies del càrrec.  
3. Ull i visió  
3.1. Agudesa visual sense correcció inferior als dos terços de la visió normal en els dos ulls.  
3.2. Despreniment de retina.  
3.3. Estrabisme.  
3.4. Hemianòpsies.  
3.5. Discromatòpsies.  
3.6. Qualsevol altre procés patològic que, a juí del Tribunal Mèdic, dificulte de manera important l'agudesa visual.  
4. Oïda i audició  
4.1. Agudesa auditiva que supose una pèrdua entre 1.000 i 3.000 hertzs a 35 decibels o de 4.000 hertzs a 45 decibels.  
5. Aparell locomotor  
Alteracions de l'aparell locomotor que limiten o dificulten el desenvolupament del seu treball, o que puguen agreujar-se, a juí del Tribunal Mèdic, amb l'acompliment del lloc de treball (patologia òssia d'extremitats, retraccions o limitacions funcionals de causa muscular o particular, defecte de columna vertebral i uns altres processos ossis, musculars i articulars).  
6. Aparell digestiu  
Qualsevol procés digestiu que, a juí del Tribunal Mèdic, dificulte l'acompliment del lloc de treball.  
7. Aparell cardiovascular  
Hipertensió arterial de qualsevol causa, les xifres en repòs no hauran de sobrepassar els 160 mn/hg en pressió sistòlica i els 90 mn/hg en pressió diastòlica; varices o insuficiència venosa perifèrica, així com qualsevol altra patologia o lesió vascular que, a juí del Tribunal Mèdic, puga limitar l'acompliment del lloc de treball.  
A juí del Tribunal es podrà repetir la prova quan concorren circumstàncies que així ho aconsellen.  
8. Aparell respiratori  
L'asma bronquial, la broncopatia obstructiva, el neumotòrax espontani (en més d'una ocasió) la tuberculosi pulmonar activa i uns altres processos de l'aparell respiratori, que dificulten el desenvolupament del seu treball.  
9. Sistema nerviós  
Epilèpsia, depressió, psicosi, tremolor de qualsevol causa, alcoholisme, toxicomania i uns altres processos patològics que dificulten el desenvolupament de la seua funció.   
10. Pell i faneres  
Cicatrius que produesquen limitació funcional i uns altres processos que dificulten o limiten el desenvolupament de la seua funció.  
11. Uns altres processos patològics  
Diabetis, malalties transmissibles en activitat, malalties immunològiques sistèmiques, intoxicacions cròniques, hemopaties greus i qualsevol altre procés que, a juí del Tribunal Mèdic, limite o incapacite per al desenvolupament del seu treball.  
B. Torn de mobilitat  
Quadre d'exclusions mèdiques  
1. Obesitat o primesa manifesta que dificulten o incapaciten per a l'acompliment del lloc de treball.  
2. Ull i visió  
2.1. Agudesa visual amb correcció o sense del 75% de la taula de mesurament.  
2.2. Hemianòpsia completa i absoluta.  
3. Oïda i audició  
Agudesa auditiva que supose pèrdua entre 3000 i 4000 hertzs a 35 decibels o 6000 hertzs a 45 decibels.  
4. Aparell locomotor  
Qualsevol patologia òssia d'extremitats que produesquen retraccions o limitacions funcionals de causa muscular o articular.  
5. Aparell cardiovascular  
Hipertensió arterial mal controlada. Les xifres en repòs i amb repetició no han de sobrepassar de 170 mn/hg en pressió sistòlica i els 95 mn/hg en pressió diastòlica. Varices ulceroses. Tromboflebitis. Insuficiències cardíaques severes. Hipertròfia ventricular esquerra descompensada. Infart de repetició.  
6. Aparell respiratori  
La bronquiopatia crònica obstructiva. El neumotòrax espontani (en més d'una ocasió).  
7. Sistema nerviós  
Epilèpsia, alcoholisme i toxicomania.  
8. Pell i faneres  
Cicatrius que produesquen limitacions funcionals.  
9. Uns altres processos patològics  
Malalties immunològiques sistemàtiques.  
Intoxicacions cròniques. Hemopaties greus.  
Annex II  
Proves psicotècniques  
El contingut de les psicotècniques, d'acord amb allò que s'ha establit en l'Ordre de 5 de desembre de 1994, és el següent:  
Barem d'aplicació per al reconeixement psicotècnic  
Descripció dels factors a mesurar en el procés de selecció.  
I. Aptituds mentals  
Raonament verbal: com el seu nom indica, constitueix una mesura de l'aptitud per a comprendre conceptes, expressats a través de la paraula. Aprecia més la capacitat per a abstraure, generalitzar i pensar de manera constructiva. Constitueix un valuós índex del nivell ocupacional a què un subjecte pot aspirar, ja que que en moltes faenes, existeix relació positiva entre el nivell de responsabilitat que tenen assignat i el grau de profunditat amb què han de ser compreses les idees expressades verbalment.  
Raonament abstracte: intenta apreciar l'agilitat mental amb formes no verbals, ja que que l'habilitat per a raonar amb paraules no és idèntica a l'habilitat per a raonar amb figures, el test raonament abstracte no substitueix adequadament el raonament verbal, però pot servir com a element de confrontació.  
Rapidesa i precisió perceptiva: és una anàlisi ràpida de situacions complexes, ideat per a mesurar la rapidesa de respostes en faenes de tipus perceptiu.  
Atenció i resistència a la fatiga: és una prova que exigeix una gran concentració i resistència a la monotonia. En conseqüència, aquest instrument pot apreciar l'aptitud o capacitat per a concentrar-se en faenes la principal característica de les quals és la rapidesa perceptiva, junt amb l'atenció continuada.  
Agilitat mental: capacitat per a comprendre situacions, les relacions que existeixen entre aquestes, poder captar les estructures d'aquestes relacions i tenir un mètode sistemàtic de raonament.  
Memòria visual: capacitat per a recordar situacions a través del sentit de la vista.  
II. Personalitat  
Sentit de la disciplina i de l'autoritat: conformitat davant les normes i demandes dels seus superiors. Persona que sol ser sòbria i digna de confiança, així com dominada pel sentit del deure; perseverant, responsable i organitzada.  
Sentit de la iniciativa: persona no inhibida, disposada a intentar noves coses, pot suportar sense fatiga les vicissituds del tracte amb la gent i les situacions emocionals aclaparadores.  
Seguretat en si mateix. Fermesa personal: capacitat pràctica i realista. La confiança en si mateix i la seua capacitat per a tractar amb coses és madura i poc ansiosa; és flexible i segura.  
Desenvolupament de conductes cooperatives. Capacitat d'integració en el grup. Grau en què les persones s'ajuden entre si i es mostren amables i cooperatives amb els companys. Persona adaptable, animosa, interessada pels altres. Bona col·laboradora amb el treball del grup.  
Autocontrol dels impulsos i emocions: persona amb molt de control de les seues emocions i de la seua conducta en general. Acurada i oberta a allò social. Evidencia el que comunament es coneix com a respecte a si mateix, té en compte la reputació social.  
Serenitat: persona assossegada, relaxada i tranquil·la.  
Capacitat empàtica i de maneig de la relació interpersonal: persona socialment desimbolta, no inhibida, amb bona capacitat per a aconseguir i mantenir contactes personals.  
Neutralitat efectiva en l'exercici professional: persona responsable i organitzada, les seues metes es troben dins de la normativa social. Fa el que socialment és correcte, seguint estrictament les normes; fent el que és acceptat i idoni.  
Capacitat d'automotivació: capacitat de sentir-se satisfet en el referent a la seua ocupació. Grau en què una persona es preocupa per la seua activitat i s'entrega a aquesta.  
III. Característiques del test aptitudinal. Puntuacions dècils  
- Nivells uniformes. Torn lliure:  
- Raonament verbal ....................... 4  
- Raonament abstracte................... 3,5  
- Rapidesa i precisió perceptiva ..... 4  
- Atenció i resistència a la fatiga....... 4  
- Agilitat mental ................................. 3,5  
- Memòria visual ................................. 4  
- Nivells uniformes. Torn mobilitat:  
- Raonament verbal ....................... 3,5  
- Raonament abstracte................... 3  
- Rapidesa i precisió perceptiva ......... 3,5  
- Atenció i resistència a la fatiga ....... 3,5  
- Agilitat mental................................... 3  
- Memòria visual................................... 3,5  
IV. Característiques de la valoració actitudinal  
Per a l'avaluació de les proves actitudinals són factors preferents a tenir en compte, d'acord amb l'ordre d'importància que a continuació s'expressa, els següents:  
1. Autocontrol.  
2. Serenitat.  
3. Capacitat empàtica i maneig de les relacions interpersonals.  
4. Sentit de la disciplina i de l'autoritat.  
5. Desenvolupament de conductes corporatives i capacitat d'integració.  
6. Seguretat i fermesa personal.  
7. Sentit de la iniciativa.  
8. Neutralitat professional.  
9. Qualssevol altres d'anàloga significació als anteriorment referenciats.  
A més a més, haurà de realitzar-se una anàlisi global de l'estructura de la personalitat, i en cas de detectar-se cap anomalia significativa per al desenvolupament de la funció policíaca, i si el tècnic i el Tribunal ho consideren oportú abans de l'eliminació de l'opositor, aquestes proves hauran de contrastar-se mitjançant entrevista a càrrec del tècnic.  
La qualificació dels exercicis psicotècnics serà d'apte o no apte, i haura de superar com a mínim l'aspirant, en el cas dels factors aptitudinals 4 dels 6 factors a mesurar, i hauran de superar en tots els casos el factor d'agilitat mental.  
Annex III  
Proves físiques  
El contingut de les proves físiques, únicament per al torn lliure, d'acord amb allò que s'ha establit en l'Ordre de 5 de desembre de 1994, és el següent:  
- De caràcter obligatori i eliminatori.  
Consistirà a superar les proves d'aptitud física, el contingut i marques mínimes de les quals seran les següents:  
1. Grimpa de corda amb presa de peus: homes, 4 metres; dones, 3 metres.  
2. Bot de longitud amb carrera: homes, 4,50 metres, dones, 3,80 metres.  
3. Bot d'altura: homes, 1,25 metres; dones, 1 metre.  
4. Carrera de velocitat en 60 metres: homes, 8,5 segons; dones 10 segons.  
5. Carrera de resistència en 1.000 metres: homes, 3,45 minuts; dones, 4 minuts 5 segons.  
6. Flexions de braç, en un temps màxim de 45 segons: homes, 25 flexions; dones 18 flexions.  
La qualificació d'aquest exercici serà d'apte o no apte, i haurà de superar com a mínim cinc de les proves per a ser qualificat com a apte.  
Annex IV  
Temari  
Grup Primer. Dret Constitucional i Administratiu  
Tema 1. Organització política de l'Estat espanyol. Classe i forma d'Estat. Organització territorial de l'Estat. La Corona. Poder legislatiu. Poder executiu. Poder judicial. Relacions entre el govern i les Corts Generals.  
Tema 2. La Constitució Espanyola. El sistema constitucional. La Constitució Espanyola de 1978. Principis generals. El Tribunal Constitucional.  
Tema 3. Les Corts Generals. Les cambres. La funció legislativa. L'Administració de Justícia.  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques, estatal, autonòmica i local.  
Tema 5. L'Estatut d'Autonomia de la Comunitat Valenciana. La Generalitat Valenciana. Les Corts. El Govern o Consell. Les competències. Administració de Justícia. Administració local. Economia i hisenda.  
Tema 6. Administració local. Caràcter natural de l'administració local. L'administració local com a instrument de descentralització. L'administració local en la Constitució de 1978. Entitats que comprén l'administració local.  
Tema 7. El Dret administratiu: fonts. La Llei: normes no parlamentàries equiparades a la llei. El Reglament, concepte i classes. El procediment administratiu.  
Grup segon. Règim local i policia  
Tema 8. El municipi, òrgans unipersonals de govern. L'alcalde. Els tinents d'alcalde. Els regidors.  
Tema 9. El municipi, òrgans col·legiats de Govern. L'ajuntament ple. La Comissió de Govern. Òrgans consultius i participatius, les comissions informatives.  
Tema 10. La seguretat ciutadana. Autoritats competents. Funcions de la policia local, segons la Llei Orgànica de Forces i Cossos de Seguretat. Actuacions de la Policia Local en col·laboració amb la resta de forces i cossos. Policia governativa i judicial.  
Tema 11. La policia local, conceptes previs. Missions i objectius. Estructura orgànica i funcional.  
Tema 12. El binomi policia local-ciutadà, conceptes previs. Relació i finalitat. Suports ètics. Normes d'actuació.  
Tema 13. Ordenament legislatiu de la policia local: Llei Orgànica de Forces i Cossos de Seguretat. Principis bàsics d'actuació. Disposicions estatutàries comunes. Règim disciplinari.  
Tema 14. Llei de la Generalitat Valenciana de Coordinació de Policies Locals de la Comunitat Valenciana. Disposicions generals de la coordinació de les policies locals. De l'estructura i organització. De la selecció, promoció i mobilitat. Dels drets i deures. L'Institut Valencià de Seguretat Pública.  
Grup tercer. Dret penal i policia administrativa  
Tema 15. El Codi Penal. Concepte de delicte i falta. Graus d'execució del delicte. Accions i omissions. Dol i culpa. Autors, còmplices i encobridors.  
Tema 16. Classes de faltes. Contra els interessos generals de les poblacions, contra les persones, contra l'ordre públic i contra la propietat.  
Tema 17. Classes de delictes. Contra les persones, contra la llibertat i l'honestedat, i contra la propietat.  
Tema 18. Obligacions i competències dels ajuntaments. Les ordenances municipals. Els bans d'alcaldia.  
Tema 19. Ordenances municipals: concepte i classes. Infraccions. Potestat aplicadora de sancions, Principals infraccions a bans i ordenances. Procediment aplicador de sancions.  
Grup quart. Trànsit i seguretat vial  
Tema 20. Text articulat de la Llei de Bases 18/89. Tipificació de les principals infraccions. Infraccions de trànsit que constitueixen delicte. Procediment aplicador de sancions. Competències municipals.  
Tema 21. Reglaments que puguen sorgir del desenvolupament de la Llei de bases sobre trànsit i circulació de vehicles a motor i seguretat vial.  
Tema 22. El trànsit vial: introducció. Vies i vehicles i conductors. Les condicions tècniques del vehicle. Classes de transport.  
Tema 23. El transport: servei públic de viatgers i servei públic de mercaderies o mixtos. El servei privat, mercaderies perilloses. Condicions tècniques del vehicle de transports i uns altres requisits principals.  
Tema 24. Els accidents de trànsits: concepte i consideracions prèvies. Les seues causes. Classes i fases.  
Grup cinqué. Sant Vicent del Raspeig  
Tema 25. El municipi de Sant Vicent del Raspeig: situació geogràfica, vies de comunicació, carrers, places, barris, partides rurals, etc.  
Tema 26. El municipi de Sant Vicent del Raspeig: evolució històrica. Demografia. Festes. Indústria.  
Annex V  
Barem de mèrits  
Torn de mobilitat  
1 Titulació acadèmica  
Fins a un màxim de 15 punts  
Es valoraran les titulacions acadèmiques acreditades pels concursants que siguen superiors a les exigides per a accedir a l'escala bàsica dels cossos de Policia Local de la Comunitat Valenciana, conforme a la següent escala:  
- Doctor ..................................................... 8 punts  
- Llicenciat o equivalent ......................... 6 punts  
- Diplomat universitari o equivalent.... 5 punts  
- Batxillerat, Formació Professional de   
2n grau, accés a la Universitat per a   
majors de 25 anys o equivalent ............. 3 punts  
- Diplomat Superior Criminologia ............ 4 punts  
- Títol de Criminologia (3 anys)................. 3 punts  
No es valoraran com a mèrit aquelles titulacions que figuraren com a requisit per a la provisió del lloc de treball, ni aquelles que foren imprescindibles per a la consecució d'uns altres de nivell superior. En la puntuació d'accés a la Universitat només es computaran una d'aquestes.  
2. Grau personal  
S'adjudicarà un màxim de 3 punts per la possessió d'un determinat grau personal consolidat dins de la carrera administrativa de la següent forma:  
a) Per posseir un grau personal superior al nivell del lloc sol·licitat: 3 punts.  
b) Per posseir un grau personal igual al nivell del lloc sol·licitat: 2 punts.  
c) Per posseir un grau personal inferior al nivell del lloc sol·licitat: 1 punt.  
3. Antiguitat  
Fins a un màxim de 20 punts:  
- Per cada any d'antiguitat en la mateixa escala i categoria de la Policia Local o superior: 1,50 punts, fins a un màxim de 10 punts.  
- Per cada any d'antiguitat prestat en qualsevol administració pública: 0,50 punts per any complet, fins a un màxim de 10 punts.  
4. Uns altres mèrits  
Fins a un màxim de 15 punts.  
- Coneixement del valencià acreditat amb Certificat Oficial de la Junta Qualificadora de Coneixements del Valencià:  
- Coneixements Orals: ........................ 0,75 punts   
- Certificat de Grau Elemental........ 1,25 punts  
- Certificat de Grau Mitjà: ............ 2,50 punts  
- Certificat de Grau Superior.......... 3,00 punts  
Coneixement d'un o més idiomes acreditats documentalment, mitjançant certificat expedit per facultat o escola oficial reconeguda 3 punts per cada un.  
5. Cursos organitzats per l'IVASP o organismes anàlegs  
- Fins a un màxim de 50 punts.  
- Per realització de cursos organitzats pel Ministeri de l'Interior (o uns altres ministeris, relacionats amb la funció policíaca i ajustats al següent barem), l'IVASP o organisme anàleg o en escoles de policia de les corporacions locals i reconeguts per l'IVASP, ajustats al següent barem.   
 Diploma Certificat Certif. aprof.  
Nombre d'hores d'assisténcia d'aprofitam. excel.lent  
De 20 a 50 h 0,5 1 2  
De 51 a 100 h 1 2 4  
De 101 a 150 h 2 3 6  
De 151 a 200 h 3 4 8  
De 201 a 250 h 4 5 10  
Més de 250 h 5 7 14  
- Quan es tracte de cursos de durada inferior a la mínima abans dita la puntuació d'aquests estarà donada per la suma del còmput d'hores i/o assistència d'aquests. En el cas d'haver impartit hores com a professor en els cursos es puntuaran amb el barem corresponent al certificat d'aprofitament.  
Els cursos bàsics de Formació Inicial i els cursos de Capacitació no seran objecte de puntuació.  
Els cursos de Dispensa en un grau del requisit de titulació es puntuaran com a cursos amb certificat d'aprofitament o d'aprofitament excel·lent segons els casos, no seran puntuables si ja es van tenir en compte a efectes de titulació acadèmica per a promoció interna.  
6. Tanmateix, es valoraran els coneixements en administració i gestió de recursos humans i informàtica. De la mateixa manera es valoraran els títols de Socorrista Aquàtic, Primers Auxilis, Curs de Submarinisme, Arts Marcials, Defensa Personal i uns altres, degudament acreditats i lliurement apreciats pel tribunal qualificador. Publicacions, conferències, seminaris, felicitacions, etc.  
La puntuació màxima total d'aquest apartat no podrà superar els 4 punts.  
7. Entrevista personal  
Es realitzarà davant el Tribunal Qualificador i es valoraran fins a un màxim de 9 punts amb el contingut i puntuació que s'assenyala:  
a) Coneixements del terme municipal, guia de carrers, organització i administració municipal i uns altres de particular interés per a la població local de l'ajuntament convocant, 3 punts.  
b) Valoració i comprovació de l'aptitud, eficàcia, iniciativa i experiència professional del concursant en activitats anteriors fins a un màxim de 6 punts.  
Només seran citats per a celebrar l'entrevista mitjançant la convocatòria corresponent i amb la menció expressa de les puntuacions aconseguides aquells aspirants la puntuació dels quals sumats els mèrits amb el màxim possible de l'entrevista aconseguisquen com a mínim 15 punts.